pythainlp/thai_wikipedia_clean_20230101 huggingface dataset:
แต่ทว่ามิชชันนารีเลอแฟบฟวร์ได้ลักลอบเดินทางเข้าไปในเวียดนามอีกครั้งในค.ศ. 1847 และถูกจับได้พร้อมกับมิชชันนารีอีคนหนึ่งชื่อว่าดูโกล (Duclos) ฝ่ายแม่ทัพฝรั่งเศสเซซีย์เมื่อทราบว่ามิชชันนารีเลอแฟบฟวร์ถูกทางการเวียดนามจับกุมตัวอีกครั้ง จึงนำเรือรบสองลำชื่อว่า กลัวร์ ("Gloire") และ วิกโตรืส ("Victorieuse") เข้าปิดล้อมเมืองท่าดานังในวันที่ 23 มีนาคม ค.ศ. 1847 เพื่อกดดันให้ทางการเวียดนามปล่อยตัวมิชชันนารีทั้งสองคน และเรียกร้องให้พระจักรพรรดิเถี่ยวจิพระราชทานเสรีภาพในการนับถือศาสนาให้แก่ชาวคริสเตียนในเวียดนาม แต่ทว่าราชสำนักเวียดนามปฏิเสธการเจรจาใดๆ และส่งเรือรบเวียดนามหกลำเข้าโจมตีเรือกลัวร์และวิกโตรืส เรือทั้งสองฝรั่งเศสจึงตอบโต้ด้วยการยิงปืนใหญ่เข้าทำลายเรือรบของเวียดนามไปสี่ลำ และสังหารทหารเวียดนามไปประมาณหนึ่งพันสองร้อยคน เมื่อเสร็จสิ้นการโจมตีแล้วแม่ทัพเซซีย์ได้นำเรืองฝรั่งเศสทั้งสองออกไปจากดานังทันที เมื่อประสบกับความพ่ายแพ้ราชสำนักเวียดนามจึงยินยอมปล่อยตัวมิชชันนารีทั้งสองแต่โดยดี
พระจักรพรรดิเถี่ยวจิทรงประกาศว่ามิชชันนารีทั้งหมดเป็นสายลับของศัตรูและมีรับสั่งให้ประหารชีวิตผู้นับถือศาสนาคริสต์ทั้งหมดในทันที แต่เสนาอำมาตย์ก็ไม่ได้ทำตามพระราชโองการ และพระองค์ก็สวรรคตในเวลาไม่นาน ไม่มีมิชชันนารีคนใดถูกประหารในรัชสมัยของพระองค์ การต่อสู้ปะทะกันระหว่างราชสำนักเวียดนามและราชสำนักฝรั่งเศสในค.ศ. 1847 เป็นครั้งแรก และจะยังมีความขัดแย้งอีกในอนาคตเนื่องจากราชสำนักเวียดนามยังคงยึดมั่นในนโยบายการข่มเหงชาวคริสเตียน จนนำไปสู่การสูญเสียดินแดนและการสูญเสียเอกราชของประเทศเวียดนามในที่สุด
ปลายรัชสมัย.
ในค.ศ. 1846 พระจักรพรรดิเถี่ยวจิทรงแต่งตั้งให้นักองค์ด้วงเป็น กาวเมียนโกว๊กเวือง (Cao Miên Quốc vương , 高棉國王) หรือ "กษัตริย์แห่งเขมร" พร้อมทั้งพระราชทานตราตั้งและเสื้อผ้าอาภรณ์เครื่องประกอบยศต่างๆ ในฐานะเจ้าประเทศราชของอาณาจักรดั่ยเหวิยด ส่งบรรณาการให้แก่ทั้งราชสำนักเวียดนามเมืองเว้และฝ่ายสยามกรุงรัตนโกสินทร์ เป็นการสิ้นสุดความขัดแย้งเหนืออาณาจักรกัมพูชาระหว่างเวียดนามและสยามที่ยืดเยื้อกินเวลามากกว่าสิบปี
ในรัชกาลของพระจักรพรรดิเถี่ยวจินั้นไม่มีการแต่งตั้งท้ายตื๋อ หรือ เจ้าชายรัชทายาท ตามหลักการของลัทธิขงจื้อ ซึ่งให้ความสำคัญแก่บุตรชายคนโตมากที่สุด ทำให้เป็นที่คาดการณ์ว่า พระโอรสองค์โตของจักรพรรดิเถี่ยวจิคือ เจ้าชายอันเฟิงกง (An Phong công, 安豐公) เหงียนฟุกห่งบ๋าว (Nguyễn Phúc Hồng Bảo, 阮福洪保) จะได้ครองราชสมบัติต่อจากพระชนกาธิราช แต่ทว่าหลังจากที่พระจักรพรรดิเถี่ยวจิเสด็จสวรรคตเมื่อค.ศ. 1847 นั้น เมื่อเปิดพระราชโองการออกดูปรากฏว่า พระจักรพรรดิเถี่ยวจิทรงยกราชสมบัติให้แก่พระโอรสองค์รองคือ เจ้าชายฟุกตวีกง (Phúc Tuy công, 福隆公) เหงียนฟุกห่งเหญิ่ม (Nguyễn Phúc Hồng Nhậm, 阮福洪任) จักรพรรดิเถี่ยวจิโปรดพระโอรสองค์รองเจ้าชายฟุกตวีกงเหงียนฟุกห่งเหญิ่มมากกว่า เนื่องเจ้าชายเหงียนฟุกห่งเหญิ่มทรงมีนโยบายต่อต้านการขยายอำนาจของชาติตะวันตก เจ้าชายเหงียนฟุกห่งเหญิ่มจึงขึ้นครองราชสมบัติต่อจากพระจักรพรรดิเถี่ยวจิ เป็น พระจักรพรรดิตึ ดึ๊ก (Tự Đức, 嗣德)
พระจักรพรรดิเถี่ยวจิเสด็จสวรรคตเมื่อค.ศ. 1847 พระชนมายุได้ 46 ชันษา ทรงได้รับพระนามที่ศาลบรรพกษัตริย์ว่า พระจักรพรรดิเฮี้ยนโต๋ (Hiến Tổ, 憲祖) พระสุสานพระนามว่า เซืองลัง (Xương Lăng, 昌陵)
สฺวี เปย์หง
สฺวี เปย์หง (; 19 กรกฏาคม ค.ศ. 1895 – 26 กันยายน ค.ศ. 1953) เป็นนักจิตรกรชาวจีน เกิดที่มณฑลเจียงซู เขาเป็นที่รู้จักมากที่สุดในการวาดภาพม้าและนก  นอกจากนี้เขายังได้รับการยกย่องว่าเป็นหนึ่งในคนแรกที่จะสร้างภาพวาดสีน้ำมันที่มีรูปแบบจีนมหากาพย์ - การแสดงความสามารถของเขาคือใช้เทคนิคของศิลปะตะวันตกแบบระดับสูง
ความต้านทานไฟฟ้า
พรรคประชาชน (พ.ศ. 2490)
พรรคประชาชน พรรคการเมืองของไทยในอดีตจดทะเบียนก่อตั้งเมื่อวันที่ 24 กันยายน 2490 โดยมีนาย เลียง ไชยกาล หนึ่งในผู้ก่อตั้งพรรค ประชาธิปัตย์ เป็นหัวหน้าพรรค
พรรคประชาชน ก่อตั้งภายหลังจากการลาออกจากพรรคประชาธิปัตย์ของนายเลียงและนาง อรพินท์ ไชยกาล ภรรยานายเลียงพร้อมกับสมาชิกพรรคอีก 16 คนอันเนื่องมาจากการขัดแย้งกันระหว่างนายเลียงกับ ม.ร.ว. เสนีย์ ปราโมช รองหัวหน้าพรรค
ในการเลือกตั้งเมื่อวันที่ 29 มกราคม 2491 พรรคประชาชนได้ส่งผู้สมัครลงรับเลือกตั้งปรากฏว่าพรรคประชาชนได้ที่นั่งในสภาทั้งสิ้น 12 ที่นั่งจากทั้งหมด 99 ที่นั่ง เป็นอันดับ 2 รองจากพรรค ประชาธิปัตย์ ที่ได้ที่นั่งในสภาทั้งสิ้น 53 ที่นั่งในภายหลัง ส.ส. ไม่สังกัดพรรคจำนวน 3 คนได้หันมาสนับสนุนพรรคประชาธิปัตย์ทำให้มีที่นั่งในสภาเพิ่มขึ้นเป็น 56 ที่นั่ง
พรรคประชาชนถูกยุบเมื่อวันที่ 29 พฤศจิกายน 2494 พร้อมกับอีกหลายพรรคการเมืองเนื่องจาก การรัฐประหารตัวเองของจอมพล ป. พิบูลสงคราม เมื่อวันที่ 29 พฤศจิกายน 2494
ซึ่งในภายหลังนายเลียงได้กลับมาก่อตั้งพรรคการเมืองอีกครั้งเมื่อปี 2511 โดยจดทะเบียนจัดตั้งตาม พระราชบัญญัติพรรคการเมือง พ.ศ. 2511 โดยจดทะเบียนจัดตั้งเมื่อวันที่ 21 พฤศจิกายน 2511 มีนาย เลียง ไชยกาล หนึ่งในผู้ร่วมก่อตั้ง พรรคประชาธิปัตย์ เป็นหัวหน้าพรรคและนาย เขมชาติ บุณยรัตพันธุ์ เป็นเลขาธิการพรรค ซึ่งก่อนหน้านั้นพรรคประชาชนได้เคยก่อตั้งมาแล้วครั้งหนึ่งเมื่อวันที่ 24 กันยายน พ.ศ. 2490 โดยนายเลียง ไชยกาล และอดีตสมาชิกพรรคประชาธิปัตย์อีก 16 คน มีสำนักงานตั้งอยู่ที่ถนนพระรามที่ 6 เขตพญาไท กรุงเทพมหานคร และมีคณะกรรมการบริหารที่สำคัญ อาทิ บุญคุ้ม จันทรศรีสุริยวงศ์ พีร์ บุนนาค อรพินท์ ไชยกาล ประยูร สุรนิวงศ์ สุธรรม ปัทมดิลก ประมวล ศิริกูล
พรรคประชาชนลงรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ปรากฏว่าทางพรรคได้ ส.ส. 2 ที่นั่งในสภา คือ ไขแสง สุกใส (นครพนม) และสะดวก เชื้อบุญมี (เลย)
พรรคประชาชนถูกยุบเมื่อวันที่ 17 พฤศจิกายน 2514 ตามคำสั่งคณะปฏิวัติที่มี จอมพลถนอม กิตติขจร เป็นหัวหน้าคณะ ประกาศของคณะปฏิวัติ ฉบับที่ 9 มีผลให้บรรดาพรรคการเมืองที่มีอยู่เป็นอันสิ้นสุดลง
การขนส่งในจังหวัดเชียงราย
การขนส่งในจังหวัดเชียงราย ส่วนใหญ่แล้วจะเป็นการขนส่งทางถนน เนื่องจากไม่มีการขนส่งระบบรางในจังหวัด ถนนสายหลักในจังหวัด คือ ถนนพหลโยธิน และมีท่าอากาศยานหนึ่งแห่ง คือ ท่าอากาศยานแม่ฟ้าหลวง เชียงราย
โครงข่ายทางหลวงแผ่นดิน.
จังหวัดเชียงรายมีทางหลวงแผ่นดินเชื่อมเป็นโครงข่ายครอบคลุมทั้ง 18 อำเภอ โดยแบ่งการควบคุมดูแลโดย 2 แขวงทางหลวง ได้แก่ แขวงทางหลวงเชียงรายที่ 1 และ แขวงทางหลวงเชียงรายที่ 2 (เชียงคำ) รายชื่อทางหลวงแผ่นดินในจังหวัดเชียงรายแสดงดังตารางต่อไปนี้
การเดินทางโดยรถยนต์และรถทัวร์.
การเดินทางไปจังหวัดเชียงรายโดยรถยนต์และรถทัวร์ (โดยสารประจำทาง) : สามารถเดินทางได้ 3 เส้นทาง ได้แก่
การเดินทางรถโดยสารประจำทาง.
จังหวัดเชียงรายมีขนาดใหญ่เป็นอันดับที่สองในภาคเหนือ รองจากจังหวัดเชียงใหม่ ในด้านความเจริญทางธุรกิจ และการขนส่งผู้โดยสาร ในด้านการท่องเที่ยวและบริการ จากสถานีขนส่งสายเหนือ มีรถยนต์โดยสารธรรมดาและรถโดยสารปรับอากาศจากกรุงเทพฯ สู่เชียงรายทุกวัน วันละหลายเที่ยว บริษัทที่ให้บริการเดินทางรถประจำทาง ทั้งรถปรับอากาศชั้นที่ 1 ชั้น 2 วีไอพี (พิเศษ) และรถโดยสารธรรมดา นอกจากนี้จากสถานีขนส่งเชียงราย สามารถเดินทางไปยังจังหวัดต่าง ๆ ของประเทศไทยได้อีกด้วย ซึ่งมีสถานีขนส่งให้บริการสองแห่ง ดังต่อไปนี้
นอกจากนี้ยังมีรถประจำทางระหว่างจังหวัด ที่เดินรถระหว่างเชียงรายไปยัง กรุงเทพมหานคร พะเยา ลำปาง ลำพูน แพร่ เชียงใหม่ น่าน ตาก (แม่สอด) กำแพงเพชร นครสวรรค์ นครราชสีมา ชลบุรี ระยอง อุตรดิตถ์ สุโขทัย พิษณุโลก อุดรธานี เลย ขอนแก่น สกลนคร นครพนม บุรีรัมย์ สุรินทร์ ศรีสะเกษ อุบลราชธานี ประจวบคีรีขันธ์ (หัวหิน) สงขลา (หาดใหญ่) และภูเก็ต
การขนส่งมวลชนทางอากาศในจังหวัดเชียงราย มีท่าอากาศยานนานาชาติแม่ฟ้าหลวง เชียงราย ของบริษัท ท่าอากาศยานไทย จำกัด (มหาชน)
จังหวัดเชียงรายไม่มีระบบการขนส่งทางรถไฟ แต่สามารถเดินทางจากกรุงเทพมหานครไปยังจังหวัดเชียงรายได้ โดยการโดยสารรถไฟสายเหนือลงที่สถานีรถไฟนครลำปางเป็นระยะทางหกร้อยสี่สิบสองกิโลเมตร แล้วเดินทางต่อไปตามทางหลวงแผ่นดินหมายเลข 1 (พหลโยธิน) ถึงตัวเมืองเป็นระยะทางอีกสองร้อยสามสิบสี่กิโลเมตร รวมเป็นแปดร้อยเจ็ดสิบหกกิโลเมตร
อุทยานแห่งชาติอากัง
อุทยานแห่งชาติอากัง  เป็นอุทยานแห่งชาติในจังหวัดฮกไกโด ประเทศญี่ปุ่น ตั้งอยู่ใกล้เคียงกับอุทยานแห่งชาติไดเซ็ตสึซัง อุทยานแห่งชาติทั้งสองแห่งนี้เป็นอุทยานแห่งชาติที่เก่าที่สุดในเกาะฮกไกโด อุทยานแห่งชาตินี้เลื่องชื่อว่ามีน้ทะเลสาบที่ใสสะอาดบริสุทธิมาก และยังมีแหล่งแช่น้ำพุร้อน ตลอดจนแหล่งเติบโตของก้อนสาหร่ายมาริโมะ โดยอุทยานสามารถแบ่งได้ออกเป็นสองเขตคือคาวายุและอากัง
พลเอกประภาส จารุเสถียร
พลตำรวจเอกประเสริฐ รุจิรวงศ์
พลตรีประภาส จารุเสถียร
โซ ชัน-ฮวี
คิม คย็อง-ฮี (; ; 20 มกราคม ค.ศ. 1972 – ) หรือที่รู้จักกันในชื่อ โซ ชัน-ฮวี  เป็นนักร้องชาวเกาหลีใต้ เพลง เทียส์ ("Tears") ของเธอเป็นที่รู้จักกันดีในปี ค.ศ. 2000
ธอร์ (มาร์เวลคอมิกส์)
ธอร์  เป็นตัวละครหลักของมาร์เวลคอมิกส์ ปรากฏตัวครั้งแรก"Journey into Mystery" เล่มที่ 83 ส.ค. 1962 สร้างขึ้นโดยสแตน ลี,แลร์รี่ ลีเบอร์,แจ็ค เคอร์บี้ เป็นตัวละครที่สร้างมาจากธอร์ เทพเจ้าสายฟ้าของตำนานเทพปกรณัมนอร์ส
ส่วนของภาพยนตร์ ตัวละครธอร์รับบทโดยคริส เฮมส์เวิร์ท และได้มีภาพยนตร์ออกฉายไป2ภาคคือ ธอร์ เทพเจ้าสายฟ้า21 เมษายน 2011ในออสเตรเลีย 6 พฤษภาคม 2011ในสหรัฐอเมริกา และภาคต่อคือธอร์ เทพเจ้าสายฟ้าโลกาทมิฬ ออกฉายในอเมริกาวันที่8 พฤศจิกายน 2013 และในปี2017จะมีภาคต่อชื่อว่า โดยจะมีฮัลค์มาปรากฏตัวในหนังเรื่องนี้ และได้ไปปรากฏตัวในอเวนเจอร์ส4ภาค คือดิ อเวนเจอร์ส,' และ',"" ในภาค อเวนเจอร์ส: เผด็จศึก ได้มีการเปลี่ยนลุคของธอร์ให้ผมยาวและอ้วนขึ้นเนื่องจากกินเบียร์หรือเหล้ามากไปในช่วงย้อนเวลาไปรวบรวมมณีธอร์ได้เอาโยเนียร์จากปี 2013 มาด้วย
ธอร์ได้ติดอันดับเป็นซูเปอร์ฮีโรยอดเยี่ยมลำดับที่14 โดยไอจีเอ็นใน100ซูเปอร์ฮีโรที่มีหนังสือการ์ตูนขายดีตลอดกาล ในปี2011 และได้ติดอันดับใน50ซูเปอร์ฮีโรอเวนเจอร์สในปี2012
เดิมทีธอร์คือบุตรแห่งโอดิน เทพเจ้าสายฟ้าผู้ปกครองแอสการ์ด ธอร์ได้ทำผิดโทษฐานเข้าไปโจมตียักษ์น้ำแข็ง โอดินจึงลงโทษธอร์ให้ตกลงไปอาศัยอยู่ในโลกในนามของหมอพิการโดนัลด์ เบลค เพื่อสั่งสอนให้ธอร์มีความเมตตา เมื่อธอร์เกิดความเมตตาที่ต้องรักษาผู้เจ็บป่วย เมื่อโอดินเห็นจึงเนรมิตไม้เท้าไว้ที่ภูเขาแห่งหนึ่ง ดร.เบลคได้ไปเจอไม้เท้าอันหนึ่งเมื่อเค้าเคาะเค้าก็กลายร่างเป็นธอร์ เทพเจ้าสายฟ้าและความทรงจำทั้งหมดก็ได้กลับมา เขาจึงได้เดินทางไปมาระหว่างโลกและแอสการ์ด
ผู้ที่คู่ควรในการยกค้อนโยเนียร์.
ผู้ที่คู่ควรในการยกค้อนต้องมีความคู่ควรและสามารถใช้พลังอำนาจแห่งธอร์ได้โดยโอดินลงคาถาเอาไว้และต้องมีความกล้าหาญ เสียสละ โดยมีผู้ที่สามารถยกได้ ดังนี้
1.ธอร์
2.โอดิน
3.สตีฟ โรเจอร์ส / กัปตันอเมริกา
4.โลกิ
5.โอโรโร่ มันโร / สตอร์ม
6.อีริค เล็นเชอร์/แม็กนีโต้
7.ธันเดอร์ สไตรค์
8.ปีเตอร์ ควิลล์ / สตาร์-ลอร์ด
9.จอห์น วอล์คเกอร์ / ยูเอสเอเจนต์
10.เจน ฟอสเตอร์
11.วิชั่น
12.แบล็กแพนเทอร์
13.เบต้าเรย์บิลล์
สถานีรถไฟฮาจิโอจิ
สถานีรถไฟฮาจิโอจิ  เป็นสถานีรถไฟในเมืองฮาจิโอจิ ในเขตมหานครโตเกียว ดำเนินงานโดยบริษัทรถไฟญี่ปุ่นตะวันออก
เสียกรุงศรีอยุธยาครั้งที่สอง
ศักดิ์ นานา
ศักดิ์ นานา ชื่อเล่น กีกี้ (8 มกราคม พ.ศ. 2518) เป็นนักดริฟท์รถ นักแข่งรถ นักธุรกิจชาวไทย ได้รับฉายาว่า "ดริฟท์คิงส์ประเทศไทย" ศักดิ์ เกิดและเติบโตในตระกูล "นานา" เริ่มเข้ารับการศึกษาจากโรงเรียนอัสสัมชัญ (AC107) โรงเรียนดอนบอสโก จังหวัดราชบุรี ตามลำดับ และศึกษาต่อระดับอุดมศึกษายังมหาวิทยาลัยออกซฟอร์ด บรู๊ค (Oxford Brookes University) สหราชอาณาจักร จนจบได้วุฒิปริญญาตรีและโทบัณฑิต
ศักดิ์เริ่มทำการแข่งขันในรายการ "ฟอร์ด ฟอร์มูล่า" (Ford Formula) ด้วยรถที่มีเครื่องยนต์ขนาด 1.3 ลิตร และสามารถคว้าอันดับ 3 มาครองได้สำเร็จ หลังจากนั้นมาเมื่อมีเวลาว่าง เขาก็ได้เริ่มเอารถไปฝึกดริฟท์ และเริ่มทำการลงแข่งขันดริฟท์นับตั้งแต่นั้นมาจนถึงปัจจุบัน ศักดิ์เคยได้รับการจัดอันดับให้เป็น "ดริฟท์คิง" อันดับที่ 5 ของโลกปี 2011 และเคยได้แชมป์ในคลาส จีที4 อีกด้วย
ชีวิตส่วนตัวนับถือศาสนาอิสลาม ปัจจุบันสมรสกับจอมขวัญ ลีละพงศ์ประสุต (จีจี้) อดีตนักแสดงหญิงสถานีวิทยุโทรทัศน์ไทยทีวีสีช่อง 3 โดยมีอายุห่างกันกว่า 19 ปี มีบุตรสาวสองคน คนแรกชื่อมารีอา นานา (12 พฤศจิกายน 2556) และคนที่สองชื่อเอ็มม่า นานา (19 มกราคม 2560)
ศักดิ์ยังเป็นเจ้าของรถหลายคัน เช่น นิสสันซิลเวียเอส 15 ซึ่งเป็นรถที่ศักดิ์ใช้ดริฟท์บ่อยครั้ง ลัมโบร์กีนี อะเวนตาโดร์ และเฟอร์รารี่ เอฟ12เบอร์ลิเนตต้าสีเหลือง
ในปี พ.ศ. 2561 เขาเป็นผู้ถือหุ้นรายใหญ่ อันดับที่ 13 ของ บริษัท ปูนซิเมนต์ไทย จำกัด (มหาชน)
ช็อน ฮย็อน-มู
ช็อน ฮย็อน-มู (; ; 7 พฤศจิกายน ค.ศ. 1977 –) เป็นพิธีกร และอดีตผู้ประกาศข่าวชาวเกาหลีใต้ เขาจบการศึกษาจากโรงเรียนประถมศึกษาย็องโดโซล ก่อนที่จะจบการศึกษาจากมหาวิทยาลัยยนเซอี เขาออกจากสถานีโทรทัศน์เคบีเอส ในปี ค.ศ. 2012
ยาคอฟ ทูมาร์คิน
ยาคอฟ ยาน ทูมาร์คิน  เกิดเมื่อวันที่ 15 กุมภาพันธ์ ค.ศ. 1992 เกิดที่เมืองเชเลียบินสค์ ประเทศรัสเซีย เป็นนักว่ายน้ำชาวอิสราเอล
อาชีพว่ายน้ำ.
ในเดือนกรกฎาคม ค.ศ. 2010 ยาคอฟชนะการแข่งขันว่ายน้ำประเภทกรรเชียง 100 เมตร (55.20) และเหรียญทองแดงในการแข่งขันประเภทกรรเชียง 200 เมตร (2:01.14) ในการแข่งขันยูโรเปี้ยน จูเนียร์ สวิมมิ่ง แชมป์เปี้ยนชิพส์
ในเดือนสิงหาคม ค.ศ. 2010 เป็นตัวแทนของการแข่งขันโอลิมปิกเยาวชนฤดูร้อน 2010, เขาได้รับรางวัลรองชนะเลิศ ประเภทชาย กรรเชียง 100 เมตร ด้วยระยะเวลาทั้งสิ้น 55.28 วินาที และประเภทชาย กรรเชียง 200 เมตร ด้วยระยะเวลา 1:59.39 ด้วยเหตุนี้เขาจึงมีคุณสมบัติที่เป็นตัวแทนในการแข่งขันโอลิมปิกฤดูร้อน 2012 ในกรุงลอนดอน
ไนท์วิช
ฮอว์คอาย
ยูฟ่าแชมเปียนส์ลีก นัดชิงชนะเลิศ 2016
ยูฟ่าแชมเปียนส์ลีก นัดชิงชนะเลิศ 2016 เป็นการแข่งขันฟุตบอลนัดชิงชนะเลิศของยูฟ่าแชมเปียนส์ลีก ฤดูกาล 2015–16 โดยเป็นฤดูกาลที่ 61 สำหรับการแข่งขันฟุตบอลสโมสรยุโรปที่จัดโดยยูฟ่า และเป็นฤดูกาลที่ 24 นับตั้งแต่การเปลี่ยนชื่อการแข่งขันจากยูโรเปียบแชมเปียนคลับคัพ มาเป็นยูฟ่าแชมเปียนส์ลีก โดยการแข่งขันครั้งนี้จะจัดขึ้นที่ซานซีโร ในมิลาน ประเทศอิตาลี ในวันที่ 28 พฤษภาคม พ.ศ. 2559
โดยทีมที่ชนะเลิศจะได้สิทธิ์ในการลงเล่นยูฟ่าซูเปอร์คัพ 2016 กับทีมที่ชนะเลิศของการแข่งขันยูฟ่ายูโรปาลีก ฤดูกาล 2015–16 อีกทั้งยังได้สิทธิ์ในการลงเล่นฟุตบอลชิงแชมป์สโมสรโลก 2016 ในรอบรองชนะเลิศ ในนามตัวแทนของยูฟ่า
ซานซีโร หรือชื่ออย่างเป็นทางการ "สตาดีโอจูเซปเปเมอัซซา" ได้รับการเลือกให้เป็นสนามแข่งขันในนัดชิงชนะเลิศจากคณะกรรมการของยูฟ่า ในการประชุมเมื่อวันที่ 18 กันยายน พ.ศ. 2557 ที่นียง ประเทศสวิตเซอร์แลนด์ โดยนับเป็นครั้งที่ 4 สำหรับการจัดการแข่งขันฟุตบอลชิงแชมป์สโมสรยุโรปที่สนามนี้ ซึ่งก่อนหน้านี้ได้ใช้จัดแข่งขันในฤดูกาล 1965, 1970 และ 2001
ซานซีโรสร้างขึ้นในปี พ.ศ. 2468 และเปิดใช้งานในปี พ.ศ. 2469 โดยเป็นสนามเหย้าของเอซี มิลาน และถูกขายให้กับเมืองมิลานในปี พ.ศ. 2478 หลังจากนั้น สโมสรฟุตบอลอินแตร์นาซีโอนาเลมีลาโน ได้ขอเช่าสนาม ในปี พ.ศ. 2490 ทำให้นับตั้งแต่ปีนั้นเป็นต้นมาสนามนี้กลายเป็นสนามเหย้าของทั้ง 2 สโมสร โดยอินเตอร์ได้แชมป์ยูโรเปียนคัพครั้งแรกในซานซีโร เมื่อปี พ.ศ 2508 อีกทั้งสนามนี้ยังใช้ในการจัดแข่งขันฟุตบอลโลก 1934, ฟุตบอลชิงแชมป์แห่งชาติยุโรป 1980 และ ฟุตบอลโลก 1990 โดยปัจจุบันสามารถจุผู้ชมได้ 80,018 คน แต่ถูกลดเหลือ 80,000 ที่นั่งสำหรับการแข่งขันฟุตบอลในรายการของยูฟ่า
นัดชิงชนะเลิศ 2016 นี้เป็นครั้งแรกที่การแข่งขันจัดที่ซานซีโร และสโมสรทั้ง 2 ที่ใช้เป็นสนามเหย้า ไม่ได้ลงเล่นในรายการนี้ ซึ่งมิลานและอินเตอร์ ไม่สามารถจบฤดูกาลด้วย 3 อันดับแรกที่ได้โควตาสำหรับการแข่งขันครั้งนี้ได้ในเซเรียอา ฤดูกาล 2014–15
ทูตสำหรับการแข่งขันครั้งนี้คือคาเบียร์ ซาเนตตี นักฟุตบอลอดีตทีมชาติอาร์เจนตินา ซึ่งเขาเคยได้แชมป์ในการแข่งขันรายการนี้กับ อินเตอร์มิลาน ในการแข่งขันยูฟ่าแชมเปียนส์ลีก นัดชิงชนะเลิศ 2010 กับ บาเยิร์นมิวนิก
ยูฟ่าได้เปิดตัวสัญลักษณ์หรือโลโก้สำหรับการแข่งขันนัดชิงชนะเลิศ ในวันที่ 27 สิงหาคม พ.ศ. 2558 ที่โมนาโก ก่อนการจับสลากแบ่งสายรอบแบ่งกลุ่ม โดยสัญลักษณ์มีกัลเลเรียวิตตอริโอเอมานูเอเลดูเอ ซึ่งเป็นห้างสรรพสินค้าที่เก่าแก่ที่สุดแห่งหนึ่งของโลกเป็นองค์ประกอบหลัก
การจำหน่ายตั๋ว.
กับความจุของสนามอยู่ที่ 71,500, ปริมาณของตั๋วจำนวน 46,000 ใบที่แจกจ่ายให้กับแฟนบอลและสาธารณชนทั่วไป, กับสองทีมคู่ชิงชนะเลิศที่ได้รับมาแต่ละทีมจำนวน 20,000 ใบ และคั๋วจำนวน 6,000 ได้ใช้สำหรับการจำหน่ายให้กับแฟนบอลทั่วโลกผ่านทางออนไลน์ที่เว็บไซต์ UEFA.com ตั้งแต่วันที่ 1 ถึง 14 มีนาคม ค.ศ. 2016 ในหมวดหมู่ 4 ราคา: €440, €320, €160, และ €70. ตั๋วที่เหลือจะถูกแจกจ่ายให้กับคณะกรรมการการจัดงานท้องถิ่นยูฟ่า, ยูฟ่าและชาติสมาชิกต่างๆ, ผู้สนับสนุนหลักทางการค้าและสถานีการถ่ายทอดสด, และให้บริการโปรแกรมการบริการขององค์กร.
นักร้องอเมริกัน อลิเชีย คีส์ ได้มีส่วนร่วมในพิธีเปิดการแข่งขัน, ครั้งแรกที่ได้ร่วมการแสดงดนตรีสด. เสียงร้องชาวอิตาลี อันเดรอา โบเชลลี เป็นผู้ขับร้อง เพลงประจำการแข่งขันยูฟ่าแชมเปียนส์ลีก.
สำหรับ "ทีมเหย้า" จะมีการจับสลากหลังจากการจับสลากรอบรองชนะเลิศไปแล้ว ซึ่งจะมีการจับสลากในวันที่ 15 เมษายน พ.ศ. 2559 ที่สำนักงานใหญ่ของยูฟ่า ณ เมืองนียง ประเทศสวิตเซอร์แลนด์
จูลีโย นัตตา
จูลีโย นัตตา (; 26 กุมภาพันธ์ ค.ศ. 1903 – 2 พฤษภาคม ค.ศ. 1979) เป็นนักเคมีชาวอิตาลี เกิดที่เมืองอิมเปรียา เป็นบุตรของฟรันเชสโกและเอเลนา (นามสกุลเดิม เครสปี) นัตตา นัตตาเรียนจบด้านวิศวกรรมเคมีจากมหาวิทยาลัยสารพัดช่างมิลาน ระหว่างปี ค.ศ. 1933–1935 นัตตาดำรงตำแหน่งศาสตราจารย์และผู้อำนวยการสถาบันเคมีทั่วไปของมหาวิทยาลัยปาวีอา ต่อมานัตตาไปดำรงตำแหน่งศาสตราจารย์ด้านเคมีฟิสิกส์ที่มหาวิทยาลัยซาปีเยนซาแห่งโรม ระหว่างปี ค.ศ. 1936–1938 นัตตาดำรงตำแหน่งศาสตราจารย์และผู้อำนวยการสถาบันเคมีอุตสาหกรรมของมหาวิทยาลัยสารพัดช่างตูริน และดำรงตำแหน่งหัวหน้าสาขาวิชาวิศวกรรรมเคมีของมหาวิทยาลัยสารพัดช่างมิลาน ขณะทำงานอยู่ที่นั่น นัตตาได้พัฒนางานของคาร์ล ซีกเลอร์ และนำไปสู่การค้นพบตัวเร่งปฏิกิริยาซีกเลอร์–นัตตา (Ziegler–Natta catalyst) ซึ่งใช้ในการสังเคราะห์พอลิเมอร์แอลฟา-โอเลฟิน ผลงานนี้ทำให้นัตตาและซีกเลอร์ได้รับรางวัลโนเบลสาขาเคมีในปี ค.ศ. 1963
ด้านชีวิตส่วนตัว นัตตาแต่งงานกับโรซีตา เบอาตี ทั้งคู่มีบุตรด้วยกัน 2 คน นัตตาเกษียณตัวเองในปี ค.ศ. 1973 และเสียชีวิตที่เมืองแบร์กาโมในปี ค.ศ. 1979
อัลทิเมต สไปเดอร์-แมน
อัลทิเมต สไปเดอร์-แมน  คือ การ์ตูนชุดไอ้แมงมุมอีกรูปแบบหนึ่งที่ได้นำเอาเนื้อเรื่องเดิมกลับมาสร้างใหม่โดยเริ่มต้นเรื่องตั้งแต่ตอนแรกสุดและดำเนินเรื่องให้มีความแตกต่างออกไปจากของเดิมที่เคยสร้างมากว่าทศวรรษ จุดประสงค์หลักของการ์ตูนชุดนี้มุ่งเน้นไปที่การเข้าถึงตัวผู้อ่านใหม่ ๆ และมีอายุน้อย ซึ่งเมื่อได้วางจำหน่ายแล้ว นอกจากจะสร้างผู้อ่านหน้าใหม่ ๆ ได้แล้ว ผู้อ่านเก่า ๆ ของไอ้แมงมุมก็ให้การตอบรับเป็นอย่างดีด้วย
การ์ตูนชุดนี้เป็นการ์ตูนเรื่องหนึ่งที่อยู่ในชุดอัลทิเมต มาร์เวล (Ultimate Marvel) ของมาร์เวลคอมิกส์
ในส่วนของเนื้อเรื่องหลัก การสร้างตัวละคร และฉากของการ์ตูนชุดนี้ ได้มีการดัดแปลงให้มีความทันสมัยมากยิ่งขึ้นเพื่อสะท้อนสภาพชีวิตในปัจจุบันขณะ
ปีเตอร์ ปาร์คเกอร์ หรือไอ้แมงมุม ในชุดนี้ คือเด็กนักเรียนชั้นมัธยมที่ถูกแมงมุมที่ผ่านกระบวนการตัดต่อพันธุกรรมโดยออสบอร์น อินดัสตรี้(ไม่ใช่อาบกัมมันตภาพรังสีเหมือนเนื้อเรื่องดั้งเดิม)กัด
อัลทิเมต สไปเดอร์แมน
แคปไซซีน
ประเทศไทยใน พ.ศ. 2550
เหตุการณ์ที่เกิดขึ้นใน พ.ศ. 2550 (ค.ศ. 2007) ในประเทศไทย เป็นปีที่ 226 แห่งกรุงรัตนโกสินทร์ และเป็นปีที่ 62 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร โดยในปีนั้นได้เกิดเหตุ​การณ์​สำคัญ​มากมาย​ ทั้งงานพระราชพิธี​มหา​มงคล​เฉลิมพระขนมพรรษา​ 80 พรรษา​ โดยรัฐบาลได้จัดงานยิ่งใหญ่​สมพระ​เกียรติ​
การประชุมเอสเปรันโตโลก
ชินอิจิกับปริศนาเกียวโตชินเซ็นกุมิ
ชินอิจิกับปริศนาเกียวโตชินเซ็นกุมิ (DETECTIVE CONAN DRAMA  SPECIAL 4 : SHINICHI KUDO-KYOTO SHINSENGUMI MURDER CASE)เป็นภาพยนตร์ตอนพิเศษของยอดนักสืบจิ๋ว โคนัน ซึ่งเป็นแบบคนแสดงจริง ภาคที่ 4
ออกอากาศครั้งแรกในประเทศญี่ปุ่นเมื่อเดือนเมษายนปี 2012 เป็นละครโทรทัศน์แบบ Tanpatsu หรือ ‘ละครพิเศษ’ ที่สร้างขึ้นต่อจาก ‘ยอดนักสืบจิ๋วโคนัน’ เวอร์ชันคนแสดง ภาคพิเศษ 1 (2006): จดหมายท้าทายถึงคุโด้ ชินอิจิ บทนำก่อนอำลา (Detective Conan: Kudo Shinichi’s Written Challenge: The Good-bye Prologue), ภาคพิเศษ 2 (2007): เผชิญหน้าองค์กรชุดดำ (Kudo Shinichi Returns! Showdown with the Black Organization) ที่มี โอกุริ ชุน (Oguri Shun) แสดงเป็น คุโด้ ชินอิจิ, ภาคพิเศษ 3 (2011): ชินอิจิปะทะปริศนาวิหคมรณะ (Challenge to Kudo Shinichi: Riddle of the Mysterious Legendary Bird) และ ซีรีส์โทรทัศน์แบบ Renzoku หรือ ‘ละครทั่วไป’ ในชื่อ ‘Challenge to Kudo Shinichi’ (2011) ที่มีการเปลี่ยนนักแสดงไปหลายตัวละครด้วยกันจากสองภาคแรก เช่น มิโซบาตะ จุนเปย์ (Mizobata Junpei) มาแสดงเป็น คุโด้ ชินอิจิ แทน โอกุริ ชุน เป็นต้น
สำหรับ ภาคพิเศษ 4 (2012): ชินอิจิกับปริศนาเกียวโตชินเซ็นกุมิ นี้ยังคงใช้นักแสดงส่วนใหญ่จากเวอร์ชันละครซีรีส์ทางโทรทัศน์แบบ Renzoku ‘Challenge to Kudo Shinichi’ ได้แก่ มิโซบาตะ จุนเปย์  เป็น คุโด้ ชินอิจิ, คุซึนะ ชิโอริ เป็น โมริ รัน, โทริ มัทสึซากะ เป็น ฮัตโตริ เฮย์จิ และ เรย์ โอคาโมโตะ เป็น โทยามะ คาซึฮะ
มีคดี 2 คดีเกิดขึ้นคือ -คดีฆาตกรรมให้ห้องปิดตายความสูง 10,000 เมตร- และ -คดีปริศนากองถ่ายภาพยนตร์-
คดีฆาตกรรมในห้องปิดตายความสูง 10,000 เมตร.
เนื้อเรื่องคดีฆาตกรรมในห้องปิดตายความสูง 10,000 เมตร.
ในเมืองเกียวโต ฮัตโตริ เฮย์จิ กำลังเข้าฉากแสดงหนังพีเรียดย้อนยุคเรื่อง “วันพักผ่อนของเรียวมะ (Ryoma’s Holiday)” ในบท Sōji Okita คาซึฮะ ส่งข้อความไปบอกกับ รัน และชวน รัน กับ ชินอิจิ ว่าน่าจะลองมาดูที่กองถ่ายหน่อยว่าการถ่ายทำเป็นอย่างไรบ้าง รันบอกเรื่องนี้กับชินอิจิ และเดินทางไปยังเกียวโต
ในระหว่างโดยสารเครื่องบินไปยังเกียวโต รันได้ฝันถึงเหตุการณ์ฆาตกรรมไม่คาดฝันเมื่อ1ปีก่อน เมื่อเจอเข้ากับศพในห้องน้ำของเครื่องบิน เมื่อพบศพ เจ้าหน้าที่ฝ่ายสืบสวน ทาคางิ และ ซาโต้ ที่บังเอิญโดยสารเที่ยวบินนี้พอดี ก็เริ่มต้นการสอบสวนคดีขึ้น (The Locked Room Murder at 10,000 meters) เป็นภาคคนแสดงมาจากโคนันยอดนักสืบจิ๋ว ซีรีส์ปีที่ 4 ตอนที่ 172 ห้องปิดตายลอยฟ้า คดีแรกของคุโด้ ชินอิจิ และเมื่อทั้งคู่เดินทางถึงยังกองถ่ายทำภาพยนตร์ในเกียวโต พวกเขาก็ต้องเข้าไปพัวพันกับคดีฆาตกรรมอีกหนึ่งคดี ซึ่งนั่นคือคดีที่ 2 (Kyoto – The Film Studio Mystery Case)
ผุ้ตายคือ โอตากะ คาซึฮิโระ เป็นช่างภาพ เขาเคยได้รางวัลภาพข่าวดีเด่นเมื่อปีก่อน สาเหตุการเสียการเสียชีวิตมาจาก บาดแผลที่ไขสันหลัง อาวุธคือของที่มีปลายแหลม ก่อนที่ผู้ตายจะถูกฆ่า เขาถูกวางยาให้หมดสติก่อน ผู้ต้องสงสัยมี 4 คน จากการที่คุโด้ ชินอิจิ นั่งอยู่ที่ที่นั่งหลังสุด และเห็นผู้ต้องสงสัยที่มาเข้าห้องน้ำ 4 คน และไม่พบ ฟิลม์ ที่น่าจะอยู่ในกระเป๋าเสื้อของผู้ตาย
คนร้าย.
อามาโนะ สึงุมิ
เพื่อแก้แค้นให้กับพี่ชายที่ตาย รูปถ่ายที่โอทากะได้รางวัลมาเมื่อปี่ก่อน เป็นรูปถ่ายไฟไหม้ โอทากะเป็นคนวางเพลิงแมนชั่นที่พี่ชายของซึงุมิอยู่
คดีปริศนากองถ่ายภาพยนตร์.
เนื้อเรื่องคดีปริศนากองถ่ายภาพยนตร์.
เรอิจิแอบคบกับฟูมิโกะอย่างลับๆ ในขณะที่ตัวเองมี โมโมกะ อยู่ แต่ที่คบกับโมโมกะ ก็เพื่อที่จะได้เป็นนักแสดง เพราะเธอเป็นดาราชื่อดัง ในขณะอยู่ในบทแสดง ก็เกิดระเบิดขึ้น ทำให้ เรอิจิ ที่ทำเงินประกันใบหน้า ได้รับเงินประกันนั้น เพราะระเบิดนั้นทำให้ใบหน้าเขาเกิดบาดแผล จากนั้นก็เกิดเรื่องไม่ขาดฝันขึ้น เมื่อ โมโมกะ นักแสดงหญิงชื่อดังถูกฆาตกรรมในห้องของเธอ และห้องนั้นถูกทำให้เป็นห้องปิดตาย
ซาการุบะ เรอิจิ
เขาทำให้เกิด การระเบิด ขึ้น เพื่อเอาเงินประกันใบหน้าที่ทำไว้ และเป็นคนฆ่าโมโมกะ
การ์เมน โกคาร์
การ์เมน โกคาร์ (ชื่อเล่น: กีกี้ 1 ธันวาคม พ.ศ. 2525 — ) เป็นอดีตนักกีฬาวอลเลย์บอลหญิงทีมชาติสโลวีเนีย และเป็นผู้เล่นให้ทีมสุพรีม ชลบุรี
ไฟบ้าน
ไฟบ้าน  คือแหล่งไฟฟ้าที่ใช้งานทั่วไปกับเครื่องใช้ไฟฟ้าในครัวเรือน ซึ่งกระแสจะจ่ายจากโรงไฟฟ้า ผ่านโครงข่ายสายส่งและสถานีไฟฟ้าย่อย ก่อนจะเข้าสู่บ้านพักอาศัย โดยผู้ใช้สามารถต่อเข้าสู่เครื่องใช้ ด้วยการเสียบปลั๊กของเครื่องใช้เข้ากับเต้ารับในบ้าน
ไฟบ้านในประเทศไทยจะจ่ายเป็นกระแสสลับที่ความถี่ 50 เฮิรตซ์ เป็นคลื่นโค้งsine wave โดยมีแรงดันประมาณ 220 ถึง 240VAC โวลต์RMS, และมีแรงดันโวลต์พีค 311Vp ถึง 339Vp เป็นแรงดันที่สุดยอดโค้งของคลื่น
ส่วนในต่างประเทศจะใช้ความถี่และแรงดันที่แตกต่างกันออกไป เช่น สหรัฐอเมริกาใช้กระแสสลับ 60 เฮิรตซ์ แรงดัน 110 โวลต์ เป็นต้น
สาเหตุที่บางประเทศใช้แรงดันไฟฟ้าไม่เกิน 150 โวลต์เนื่องจาก ลักษณะของโครงข่ายเดิมและโครงข่ายการจ่ายไฟให้ประเทศข้างเคียง รวมทั้งสภาพเศรษฐกิจในพื้นที่ที่ไม่สามารถใช้สายซึ่งมีขนาดของตัวนำใหญ่กว่า จึงปฏิเสธไม่ได้ว่า การใช้ไฟฟ้าแรงดันไม่เกิน 150 โวลต์ เป็นการสร้างความปลอดภัยเพียงอย่างเดียว
กัลเลรีอาวิตโตรีโยเอมานูเอเลเซคอนโด
กัลเลรีอาวิตโตรีโยเอมานูเอเลเซคอนโด  เป็นหนึ่งในศูนย์การค้าที่เก่าแก่ที่สุดในโลก มีลักษณะเป็นทางเดินและอาคารขนาบ 4 ชั้น คลุมด้วยหลังคาทรงโค้ง ตั้งอยู่ในใจกลางเมืองมิลาน ประเทศอิตาลี ศูนย์การค้าแห่งนี้ตั้งชื่อตามพระเจ้าวิตโตรีโอ เอมานูเอเลที่ 2 แห่งอิตาลี กษัตริย์พระองค์แรกของราชอาณาจักรอิตาลี โดยได้รับการออกแบบในปี พ.ศ. 2404 และสร้างโดยจูเซปเป เมนโกนี ในช่วงปี พ.ศ. 2408 ถึงปี พ.ศ. 2420
โครงสร้างหลักนั้นประกอบไปด้วยทางเดินที่มีช่องโค้ง 2 ทางเดินซึ่งตัดกันตรงพื้นที่รูปแปดเหลี่ยม โดยตั้งอยู่บนถนนที่เชื่อมระหว่างปียัซซาเดลดูโอโมจนถึงปียัซซาเดลลาสกาลา ถนนนี้ถูกปิดด้วยกระจกและหลังคาที่เป็นเหล็กหล่อซึ่งเป็นการออกแบบทางเดินที่มีช่องโค้งยอดนิยมในคริสต์ศตวรรษที่ 19 ตัวอย่างเช่นเบอร์ลิงตันอาร์เคดในลอนดอน ซึ่งเป็นต้นแบบของศูนย์การค้าที่มีหลังคาเป็นกระจกขนาดใหญ่กว่า เริ่มด้วยกาลรีแซ็ง-อูว์แบร์ในบรัสเซลส์ (เปิดในปี พ.ศ. 2390), เดอะแพสซิจในเซนต์ปีเตอร์สเบิร์ก (เปิดในปี พ.ศ. 2391), กัลเลรีอาอุมแบร์โตปรีโมในเนเปิลส์ (เปิดในปี พ.ศ. 2433) และบูดาเปสต์แกลละรีอา
โดยจุดกึ่งกลางของพื้นที่รูปแปดเหลี่ยมนั้นจะเป็นโดมกระจก ซึ่งกัลเลรีอาของมิลานมีอัตราส่วนที่ใหญ่กว่าศูนย์การค้าที่สร้างก่อนหน้า และเป็นก้าวสำคัญสำหรับวิวัฒนาการการสร้างศูนย์การค้าที่มีหลังคากระจกในยุคใหม่ซึ่งมีกัลเลรีอาแห่งนี้เป็นต้นแบบโดยตรง
บนพื้นตรงกลางของรูปแปดเหลี่ยม มีงานโมเสก 4 ชิ้น ทำเป็นรูปตราอาร์มของเมืองหลวงทั้ง 3 แห่งของราชอาณาจักรอิตาลี (ตูริน, ฟลอเรนซ์, โรม) ส่วนชิ้นที่สี่นั้นก็คือตราอาร์มของเมืองมิลานที่ตั้งของกัลเลรีอาแห่งนี้ มีความเชื่อที่ว่าหากสามารถหมุนตัวด้วยส้นเท้าตรงอวัยวะเพศของวัวกระทิง (ในตราอาร์มของเมืองตูริน) ได้ 3 ครั้ง จะทำให้โชคดี แต่การกระทำนี้ทำให้เกิดความเสียหายกับงานโมเสก
กัลเลรีอานั้นเชื่อมต่อระหว่างสถานที่สำคัญ 2 แห่งของเมืองมิลาน คือ โบสถ์มิลาน (ดูโอโม) และโรงอุปรากรลาสกาลา อย่างไรก็ตาม กัลเลรีอาก็เป็นสถานที่สำคัญแห่งหนึ่งเช่นกัน
บ่อยครั้งที่กัลเลรีอานี้ถูกเรียกว่า "" ("เสวนาสโมสรแห่งมิลาน") เนื่องจากมีร้านค้าจำนวนมากและมีความสำคัญในฐานะสถานที่พบปะพูดคุยและรับประทานอาหารค่ำของชาวมิลาน
ในปี พ.ศ. 2555 แมคโดนัลด์ถูกห้ามไม่ให้ต่อสัญญาเช่าพื้นที่ หลังจากได้เปิดร้านมาถึง 20 ปี ทางบริษัทโต้แย้งว่าตนเองเป็นผู้เช่าเพียงรายเดียวที่ไม่ได้รับสิทธิ์ที่จะปฏิเสธการเช่าก่อนสำหรับการให้เช่าครั้งใหม่ และกล่าวว่า การประมูลสาธารณะเพื่อหาผู้เช่ารายใหม่มาแทนนั้น "ไม่เป็นธรรม" แมคโดนัลด์ได้ยื่นฟ้องต่อเมืองมิลานเจ้าของที่และเรียกค่าเสียหาย 24 ล้านยูโร โดยระบุว่าการไม่ยอมต่อสัญญาเช่าทำให้แมคโดนัลด์สูญเสียรายได้ไป 6 ล้านยูโรต่อปี ในช่วง 2-3 ชั่วโมงสุดท้ายที่เปิดทำการ ทางร้านได้บริการอาหารและเครื่องดื่มฟรีแก่ลูกค้า 5,000 ราย หลังจากนั้น พื้นที่ส่วนนั้นถูกแทนที่ด้วยปราดา ร้านค้าแฟชั่นชื่อดัง ซึ่งเป็นร้านแห่งที่ 2 ในกัลเลรีอาด้วย ต่อมาแมคโดนัลด์ได้ถอนคำฟ้องหลังจากได้รับโอกาสให้เปิดร้านใหม่ในพื้นที่ใกล้เคียง